**SERIAL KILLER**

Karakterark

**Den første dag på politiskolen kommer Frank ind, meget afslappet, i sit fineste Armani tøj. Han kigger sig rundt med et ligegyldigt udtryk i øjnene, han støder ind i nogle særlige typer som er under hans status, han kigger med et irriteret udtryk på dem, hvilket de opfatter som yderst provokerende, og kaster sig over ham i et slagsmål. Samtidigt kommer inspektøren gående ned ad gangen, han råber dig an og irettesætter dig, da dem der overfaldt dig straks skyder skylden på dig. Inspektøren, der i forvejen ikke er videre glad for din lade holdning, noterer i sin bog. Han stiller dig et spørgsmål; ”Du er i Fields, uden for din arbejdstid, her ser du en mand overfalde en gammel dame, du har stadig din uniform på da du lige har fået fri, hvordan handler du?”, Frank svarer med en længere forklaring der fuldt ud følger bogen, inspektøren kigger irriteret på ham, og drejer om på hælene med et hånligt snøft. Det er tydeligt at de skal få nogle problemer sammen.**

**Navn:** Frank Mulholland

**Alder:** 26

**Nøgleord:** Den bagkloge, Små irriterende, meget teoretisk, har aldrig afprøvet noget i praksis.

**Status + bolig:** Single. Du har din egen store ejerlejlighed, i et af de finere kvarterer.

**Familie:** Din mor og far er velhavende mennesker, der dog ikke har haft den store tid til dig, og du er derfor blevet meget forsømt. De sender dig månedligt en to cifret kæmpecheck som du lever for. Du havde på et tidspunkt en kæreste, Mira, som du endte med at slå op med, efter at have dyrket en masse sex. Du ved ikke hvad der blev af hende.

**Baggrund:** Din opvækst har forløbet meget begivenhedsløst, og dine forældre har aldrig rigtigt haft tid til at tage sig af dig. De er meget velhavende og du har nærmere haft penge i stedet for sutter i munder. Din familie kommer oprindeligt fra Canada, hvor du også blev født; men din familie rejste tidligt hertil. Din uddannelse er foregået på Harvard University. Du har læst en masse om kriminalteknik og andet politiarbejde, men har aldrig prøvet det i praksis. For nyligt er der sket det, at din mor har stoppet de månedlige checks du ellers modtog, fordi hun mener at du skal efterprøve nogle af dine mange teorier i praksis, og du valgte derfor politiskolen. Du føler dig ikke særligt engageret, men du har indset at du ikke kan overleve uden din mors tilskud, og det er derfor du er her. Du driver dine kollegaer til vanvid med din bagklogskab, da du hver gang der er noget som ikke sker helt efter bogen, retter på dem, da alting i dit hoved burde fungerer minimum lige så godt som de teorier du har læst derom, du er samtidigt meget arrogant med måden du siger det på.

**Forhold: Daniel Saxsteen:** Siden starten af politiskolen har du betragtet Daniel som en god ven. Han er lidt speciel, men egentlig en god fyr, som du føler du kan stole på.

 **Eric Dane:** I starten af politiskolen skulle Du arbejde sammen med Eric, i skulle dissekerer en mus, hvor blodet fossede ud, Eric fik et mindre sammenbrud af synet, og du har lige siden hånet ham med det, med alt din arrogance.

 **Aiden Xanders:** Du er lidt bange for ham, da Mira, din gamle kæreste, var hans søster.

 **Robin Neal:** Du bryder dig ikke om ham, faktisk kan du ikke udstå ham, du kan ikke tage hvordan han altid skal gøre tingene bedre end dig, altid være perfekt, i kan bare slet ikke sammen.